КОНВЕРЗИЈА, КУРС ЗАЈМА И ОБВЕЗНИЦЕ

1. Зајам од 100.000 н.ј. треба амортизовати у току 7 година уз 10% и полугодишње капиталисање. У прве двије године ануитети су на почетку сваког полугодишта. У наредне три године ануитети се плаћају на почетку сваког мјесеца. Посљедње двије године ануитети су годишњи. Ануитет прве серије је већи од ануитета друге серије за 65%, а ануитет друге серије је мањи од ануитета треће серије за 20%.
1) На дан плаћања осмог ануитета каматна стопа је повећана на 12 %, израчунати елементе за прва два реда амортизационог плана након промјене
2) На дан плаћања 17 – ог ануитета уплаћено је још 10.000 н.ј.
3) На дан плаћања 20 – ог ануитета каматна стопа је повећана на 11%, а по протеку 10 дана смањена на 8%
4) По протеку 18 дана од дана плаћања 11 – ог ануитета уплаћено је још 5.000 н.ј. и смањена каматна стопа за 2 п.п.

2. Зајам од 356.000 н.ј. се амортизује у току 4 године, у прве двије године ануитети се плаћају на почетку сваког мјесеца, а у посљедње двије године ануитети су четверомјесечни. Зајам се амортизује уз каматну стопу од 5% и четверомјесечно капиталисање. Израчунати:
1) Курс зајма на дан реализације, ако повјерилац жели да заради 5,7% на годишњем нивоу (Извести нумерички доказ)
2) Стопу зараде уколико је клијенту банке исплаћено 349.856 н.ј.

3. Зајам се амортизује у току пет година уз каматну стопу од 5% и полугодишње капиталисање. Израчунати стопу зараде, ако се:
1) Ануитет се плаћају у прве 4 године двогодишње, задњи ануитет се плаћа након пет година и мањи је од ануитета прве серије за 65%.
2) Ануитети плаћају у току прве четири године полугодишње, а задњи ануитет се плаћа на крају пете године и већи је од првог ануитета за 120%
3) Ануитети се плаћају тромјесечно. Испитати да ли је овај зајам исплативији за инвеститора од зајма који се амортизује уз каматну стопу од 5,5%, курс зајма 101,2% и гдје се ануитети плаћају годишње (паритетни курс).

4. Зајам од 70.000 н.ј. треба амортизовати у току 20 година уз 5% (д) и полугодишње капиталисање. У току првих 8 година ануитети се плаћају на почетку сваке године по ... н.ј.; у току наредних 11 година ануитети се плаћају на почетку сваког тромјесечја по ... н.ј.; последњи ануитет се плаћа на крају 20-те године и износи ... н.ј. На дан уплате 20-ог ануитета каматна стопа је повећана на 6% (д). Треба наћи елементе за први ред амортизационог плана послије промјене каматне стопа ако је ануитет прве већи од ануитета друге серије за 145%, а ануитет друге серије мањи од последњег ануитета за 65%.
 
5. Зајам од 120.000 н.ј. треба амортизовати у току 15 година уз каматну стопу 4% (д) и полугодишње капиталисање. У току првих 14 година ануитети се плаћају на почетку сваког тромјесечја и износе по ... н.ј. Последњи ануитет се плаћа на крају 15 године и износи ... н.ј. По протеку 5 година и 100 дана реализације зајма каматна стопа је смањена на 3% (д), а вријеме амортизације зајма пролонгирано за 2 године. Треба наћи елементе за први ред амортизационог плана послије промјене каматне стопе ако је последњи ануитет већи од ануитета прве серије уа 180%.

6. Зајам од 90.000 н.ј. треба амортизовати полугодишњим декурзивним ануитетима уз 6% (д) и тромјесечно капиталисање. У току првих 6 година ануитети износе по ... н.ј., а у току наредне 4 године ануитети износе по ... н.ј. Колико је исплаћено кориснику зајма ако повјерилац жели да заради на годишњем нивоу 7,2%, и ако је ануитет друге већи од ануитета прве серије за 25%?
 
7. Зајам од 70.000 н.ј. се амортизује у току 14 година, с тим да се ануитети у току првих 12 година плаћају полугодишње по 1000 н.ј., а на крају 14-те године ануитет износи ... н.ј.  уз к.с. 6% (д) и тромјесечно капиталисање. Колико је исплаћено кориснику зајма ако повјерилац жели да заради 6,6%?
 
8. Зајам од 70.000 н.ј. треба амортизовати у току 10 година четверомјесечним декурзивним ануитетима. У току прве 4 године ануитети износе по ... н.ј., а у току наредних 6 година ануитети износе по ... н.ј., с тим да је ануитет друге већи од ануитета прве серије за 65%. Каматна стопа је 2% (д) четверомјесечно уз двомјесечно капиталисање. Колико је исплаћено кориснику зајма ако давалац зајма жели да заради на годишњем нивоу 8%?

9. Номинални износ обвезнице је 10.000 н.ј., рок доспијеће обвезнице је 10 година. Купонска каматна стопа за првих 6 година је 4%, а надаље 6%. Камата се обрачунава и исплаћује тромјесечно. Израчунати:
1) Стопу зараде, уколико је дисконт у тренутку реализације 2,154%
2) Курс зајма, уколико је инвеститор купио обвезницу 7 година и 2 мјесеца прије рока доспјећа обвезнице и жели да заради 6,09% на годишњем нивоу
3) Тржишну вриједност обвезнице 6 година и 6 мјесеци прије рока доспјећа обвезнице, ако је курс зајма 8 година прије рока доспијећа био 98,82%
4) Тромјесечну стопу зараде, ако се каматни купони реинвестирају на почетку по каматној стопи од 7% и полугодишње капиталисање, а задње двије године уз полугодишњу ефективну стопу од 3%
5) Административне трошкове, ако повјерилац жели да заради 7% годишње, и ако се након 5 година плаћа 38% амортизационог износа обвезнице.

10. Номинални износ обвезнице је 5.000 н.ј., а номинална каматна стопа је 4% (д). Камата се обрачунава и исплаћује полугодишње помоћу каматних купона. Пет година и 123 дана прије доспијећа обвезница је котирала на берзи уз ...% дисконта. Колика је стопа дисконта ако је купац ове обвезнице зарадио на годишњем нивоу 5,42%?

11. Номинални износ обвезнице је 3.000 н.ј., рок отплате 6 година и каматна стопа 6% (д). Камата се обрачунава и исплаћује полугодишње помоћу каматних купона који доспијевају 15.04. и 15.10. (први доспијева 15.10.). Дана 12.02. треће године од дана емитовања обвезница је котирала на берзи уз дисконт од 5,24326%. Колику ће стопу зараде остварити купац ове обвезнице ако је задржи у свом портфељу до рока њене доспјелости.


